ועדת החוקה, חוק ומשפט, כנסת 20, פרוטוקול מספר 209, 2016-06-20 10:00

ניסן סלומינסקי: בוקר טוב.

ניסן סלומינסקי: אני מתכבד לפתוח את ישיבת ועדת החוקה, חוק ומשפט.

ניסן סלומינסקי: על סדר היום הצעת החוק של ידידנו יואב קיש – הסתה להשתמטות נגד מי שמתנדב משירות בכוח מזוין.

ניסן סלומינסקי: יואב, בבקשה, תציג את ההצעה בקצרה.

יואב קיש: אין מה להציג.

יואב קיש: זה נבע מסיטואציה שבה חיילים שהגיעו לשירות מהתנדבות ולא מחובת חוק גיוס – נוצרים, מוסלמים, בדואים – ויש נגדם הסתה.

יואב קיש: נכון וראוי שמצבם לא יופלה מחייל שמשרת עקב חוק גיוס חובה.

יואב קיש: לכן מדובר בהוספה של מי שמשרת כמתנדב ולא מי שחל עליו חוק גיוס חובה.

ניסן סלומינסקי: ההצעה ראויה וטובה.

ניסן סלומינסקי: אנשי הממלכה, יש לכם מה לומר בעניין?

<לילך וגנר: אנחנו מסכימים לנוסח שתואם.

ניסן סלומינסקי: איפה הנוסח הזה?

<לילך וגנר: כפי שמופיע במסמך של הייעוץ המשפטי של הוועדה.

ניסן סלומינסקי: אם כך, אז אפשר לאשר את זה.

יואב קיש: רק שמישהו יקריא.

ניסן סלומינסקי: תקריאי, בבקשה.

<ניצן רוזנברג: אנחנו מתקנים את סעיף 109(ב) לחוק העונשין.

<ניצן רוזנברג: הסעיף קובע כך: "מי שהסית או שידל אדם המשרת בכוח מזוין לערוק משירותו או מפעולה צבאית או סייע לו בעריקה דינו מאסר שבע שנים".

<ניצן רוזנברג: התוספת בהצעת החוק: "מבלי לגרוע מכלליות האמור בסעיף זה משרת בכוח מזוין, לרבות מי שמשרת לאחר שהתנדב לצבא ההגנה לישראל לפי הוראות סעיף 17 לחוק שירות ביטחון [נוסח משולב], התשמ"ו-1986".

<ניצן רוזנברג: זה הנוסח המוצע.

ניסן סלומינסקי: יש כאן בקשה לדיבור של עמית ברק.

<עמית ברק: בוקר טוב.

<עמית ברק: אני מנהל הפעילויות וקשרי ממשל של פורום גיוס העדה הנוצרית.

<עמית ברק: קודם כול אני מודה לוועדה על הדיון.

<עמית ברק: אני מודה לחבר הכנסת יואב קיש.

<עמית ברק: התיקון לחוק הגיע ממנהל הניו-מדיה שלנו של הפורום.

<עמית ברק: זה היה רעיון שלו.

<עמית ברק: אני ניסחתי את הנוסח הראשוני.

<עמית ברק: אנחנו פורום שפועל כבר ארבע שנים לטובת שילוב הנוצרים בכל תחומי החיים בחברה הישראלית, ובכלל זה לגיוס לצבא ולשירות הלאומי.

<עמית ברק: אנחנו נתקלים בנושא של הסתה נגד חיילים משרתים וגם נגד בני נוער לפני גיוס.

<עמית ברק: לכן הצעד הזה ראוי וחשוב.

<עמית ברק: זה עוד צעד קטן במאבק הזה בהסתה ובאלימות הזאת.

<עמית ברק: כשההצעה עברה בקריאה טרומית ראינו את עמותת "בילאדנה", עמותה שממומנת על-ידי מדינות אירופיות ועל-ידי הקרן החדשה ופועלת נגד גיוס ומסיתה לסרבנות לגיוס לצה"ל ולשירות הלאומי.

<עמית ברק: ראינו שהם התייחסו לחוק ותקפו את חבר הכנסת יואב קיש, תקפו את האב גבריאל נדאף, יושב-ראש הפורום, והם מצהירים שהם מקימים קואליציה שתיאבק בהצעת החוק הזאת.

<עמית ברק: מבחינתנו זה עוד צעד קטן וחשוב נגד ההסתה ולמען השילוב של הנוצרים ושל כלל המיעוטים.

ניסן סלומינסקי: תודה.

זוהיר בהלול: משתמע מדבריך שמתנהלת מלחמת עולם בישראל.

ניסן סלומינסקי: אני אתן לכם לדבר תכף.

ניסן סלומינסקי: אלון, בבקשה.

<אלון שוורצר: בוקר טוב.

<אלון שוורצר: אני מתנועת "אם תרצו".

<אלון שוורצר: גם אני, כמובן, מברך על הצעת החוק.

<אלון שוורצר: יחד עם זאת כתנועה שמתגייסים ושמחים להוביל את המהלך של שילוב בני המיעוטים לצה"ל ולשירות לאומי גם בקרב הקהילה הנוצרית וגם בקרב בדואים ומוסלמים, לדעתי, חשוב להדגיש את הנושא של בני הנוער ולא רק של החיילים עצמם כמו השינוי המוצע כאן.

<אלון שוורצר: בשנים האחרונות אנחנו רואים בקמפוסים הפגנות שלפעמים, לצערי הרב, מגיעים אליהן גם חברי כנסת להשתתף בהן.

<אלון שוורצר: אלה הפגנות מאוד אלימות שקוראות לסרבנות ולאי גיוס של המיעוטים.

<אלון שוורצר: לכן ראוי להכליל גם את זה.

<אלון שוורצר: בנוסף כחלק מהעבודה שלנו בשדולה שפועלת לעידוד ולגיוס בני המיעוטים אנחנו רואים איך דווקא מי שקורא לגיוס כמו הכומר גבריאל נדאף ומוחמד כעאביה ואנשים כמוהם – גם הם סובלים מההסתה הזאת.

<אלון שוורצר: לכן ראוי בהצעת החוק הזאת או בהצעות הבאות להתייחס גם לזה, כי בסוף מי שמוביל את זה אלה דמויות מפתח, ואנחנו – המדינה, הממשלה – מחויבים לשמור עליהם.

<אלון שוורצר: אני מקווה שהדברים ישתנו.

ניסן סלומינסקי: תודה רבה.

ניסן סלומינסקי: חברי הכנסת, בבקשה.

ניסן סלומינסקי: חבר הכנסת אוסאמה סעדי, בבקשה.

אוסאמה סעדי: בוקר טוב, אדוני היושב-ראש, חברי חברי הכנסת, לא פלא שהצעת החוק הזאת באה מהצד שדיבר עכשיו – תנועת "אם תרצו" והפורום.

אוסאמה סעדי: יש בלבול במושגים ובגבולות בין חופש הביטוי לבין הסתה.

אוסאמה סעדי: הוויכוח בתוך האוכלוסייה הערבית בעניין הזה הוא ויכוח לגיטימי.

אוסאמה סעדי: זה התחיל גם בעניין גיוס החובה של בני העדה הערבית הדרוזית.

אוסאמה סעדי: זה עדיין קיים – האם צריך שירות חובה או לא צריך שירות חובה.

אוסאמה סעדי: כמובן, בעניין של המתנדבים ובקרב העדה הנוצרית ומה שעושה האב גבריאל נדאף שצריך שהעניין הזה יהיה במסגרת הוויכוח הלגיטימי ולא להכניס את זה למסגרת חוק העונשין.

אוסאמה סעדי: כל העניין של הסתה ולא הסתה והגדרה מה זה הסתה – אנחנו שוב פוגעים ביסודות של המשטר הדמוקרטי.

יואב קיש: למה?

יואב קיש: אבל לחיילים זה שם.

יואב קיש: בסך הכול מה שעשינו זה שכמו שלחיילים אסור לעשות - -

אוסאמה סעדי: גם לחיילים - -

יואב קיש: אז שיהיה אפשר להסית גם נגד חיילים?

יואב קיש: לא הבנתי.

אוסאמה סעדי: יש הבדל.

אוסאמה סעדי: אם היום יש ויכוח בתוך העדה הדרוזית, ויש אנשים שטוענים שאנחנו לא רוצים גיוס חובה - -

יואב קיש: זה בסדר.

יואב קיש: לא זה החוק.

יואב קיש: אל תגיד דברים שלא אמרנו.

ניסן סלומינסקי: לא זה החוק.

אוסאמה סעדי: אם אני בא היום ואומר - -

עודד פורר: הוא מתנגד בכל מקרה.

עודד פורר: אז מה זה משנה?

יואב קיש: לא, הוא לא התנגד.

יואב קיש: הוא מקשיב.

יואב קיש: אני יכול להגיד לך רגע מילה?

אוסאמה סעדי: - - - הוא בא עם דעות כאלה.

אוסאמה סעדי: - - - אתה מבין הכול.

ניסן סלומינסקי: אוסאמה, אולי לא שמתם לב.

ניסן סלומינסקי: יש הצעת החוק הראשונית, ויש ההסכמות.

ניסן סלומינסקי: על זה אנחנו נצביע, שמדובר רק על מי שכבר מתנדב ונמצא בצבא.

ניסן סלומינסקי: לא מדובר על מי שעדיין חושב אם להתנדב או לא.

ניסן סלומינסקי: אם מישהו מנסה להסית אותו לעזוב לצבא, אז כמו שמנסים להסית חייל שמשרת לעזוב את הצבא, ויש עבירה פלילית, אז הכנסנו גם את המתנדב שמרגע שהוא בצבא חלים עליו כל חוקי הצבא, והוא חייל לכל דבר.

ניסן סלומינסקי: זאת כל הצבא.

אוסאמה סעדי: אבל זה לא בחוק הצבא.

אוסאמה סעדי: אתם מתקנים פה את חוק העונשין.

אוסאמה סעדי: השירות הצבאי זה משהו אחר.

יואב קיש: אבל זה העניין.

יואב קיש: זה התיקון.

ניסן סלומינסקי: זה החוק שמדובר בו.

ניסן סלומינסקי: אם הוא כבר נמצא במסגרת הצבאית - -

אוסאמה סעדי: אם הוא כבר נמצא במסגרת הצבאית - -

ניסן סלומינסקי: אם מישהו רוצה להסית אותו לערוק יהיה דינו בדיוק כמו כשמנסים להסית חייל רגיל.

אוסאמה סעדי: בעניינים האלה שהם בתחום האידיאולוגי - -

עודד פורר: בלבלת אותו עם העובדות.

אוסאמה סעדי: אני פתוח ומתווכח ונכנס לעומקם של דברים, ואתה תמיד בא עם דעות קדומות ואתה יודע מה אתה רוצה.

עודד פורר: תמיד.

אוסאמה סעדי: אני להפך ממך.

אוסאמה סעדי: בתחום של האידיאולוגיה, בוויכוח העקרוני, אני לא רוצה להשאיר את זה בתוך המערכת של הענישה הפלילית.

אוסאמה סעדי: כל אחד יגיד מה שהוא רוצה.

אוסאמה סעדי: יהיה ויכוח לגיטימי.

אוסאמה סעדי: גם בתוך העדה הדרוזית שבה יש גיוס חובה, יש היום ויכוח רציני האם זה מביא שוויון.

אוסאמה סעדי: אני אומר לכם, זה לא מביא שוויון ולא בטיח.

אוסאמה סעדי: אתה שדואג כל כך לעניין הזה, ויש חבר בסיעה שלך, חבר הכנסת סלומינסקי – תשמע מה יש לו להגיד על האפליה של העדה הערבית הדרוזית.

ניסן סלומינסקי: חבר הכנסת זוהיר בהלול, בבקשה.

זוהיר בהלול: אני לא משפטן כמו ידידי אוסאמה, אבל ליואב קיש אני אומר, יש חוק ויש רוח החוק.

זוהיר בהלול: הרוח שהחוק הזה מפיץ היא בעצם למנוע מבני אדם להביע את דעותיהם, מה שנקרא "חופש הביטוי".

יואב קיש: ממש לא.

זוהיר בהלול: גם אם מישהו מתגייס לצבא, על פי מה שהפנית אותנו לקרוא כאן בדף האחרון, מותר לאחרים לומר שלא הגיעה העת לגיוס של בני מיעוטים בתוך מדינת ישראל - -

יואב קיש: אז זהו, שלא.

זוהיר בהלול: - - כל עוד לא נכרת הסכם שלום בין ישראל לבין הפלסטינים.

זוהיר בהלול: זה מותר כדי שלא יילחמו נגד בני עמם.

זוהיר בהלול: הדבר הזה מלווה אותנו מאז שהתעוררנו לחיים הטובים כאן במדינה.

זוהיר בהלול: עוד משהו.

זוהיר בהלול: יואב, תשמע טוב – אני זוהיר בהלול מודיע לך שכבר אמרתי בכמה וכמה פורומים במדינת ישראל שאני בעד שירות התנדבותי שדומה לשירות לאומי.

יואב קיש: לצה"ל או לשירות לאומי?

זוהיר בהלול: הסובלימציה בהגדרות היא מאוד חשובה.

זוהיר בהלול: ההגדרות הלוחמניות אף פעם לא ישרתו אותנו.

זוהיר בהלול: צריך לעשות סובלימציה להגדרות.

זוהיר בהלול: אם אתה מדבר על שירות התנדבותי שבו דירקטוריון ערבי יקבל את הכסף ויפנה צעירים וצעירות לשירות התנדבותי בתוך היישובים הערביים – כך נגיע למטרה בצורה יותר קלה.

זוהיר בהלול: [ דבר שלישי – אני מציע לחברים כאן מ"אם תרצו" ומ"פורום גיוס העדה הנוצרית" שלא יעשו סייקס-פיקו מחודש לערבים במדינת ישראל.

זוהיר בהלול: יש ערבים, ויש יהודים.

זוהיר בהלול: דמיין בעיני רוחך שאתה מדבר על היהודים במונחים של "ספרדים", "אשכנזים", "איראנים" וכדומה.

זוהיר בהלול: למה אתם עושים סייקס-פיקו לערבים?

זוהיר בהלול: אני לא מבין מה הסיפור הזה.

עודד פורר: זוהיר, יש יהודים ערבים, ויש נוצרים ערבים, ויש מוסלמים ערבים.

עודד פורר: אתם מנסים לייצר את המציאות בצורה שהיא לא קיימת.

ניסן סלומינסקי: עודד, עוד דקה אתה מקבל את זכות הדיבור.

זוהיר בהלול: אם מישהו יגיד לי שאני לא מדבר דברי טעם שירים את ידו וינמק.

זוהיר בהלול: אני מדבר רק דברי טעם.

עודד פורר: במקרה הזה לא כל כך.

זוהיר בהלול: למה לא כל כך?

ניסן סלומינסקי: עודד.

עודד פורר: אתה טועה.

ניסן סלומינסקי: זוהיר, תסיים.

זוהיר בהלול: נימוקיך יבואו לידי ביטוי מאוחר יותר, ואני גם אשמע ואקשיב.

זוהיר בהלול: מה הבעיה, עודד?

זוהיר בהלול: למה הלוחמנות הזאת?

זוהיר בהלול: אני מציע הצעה בלב פתוח ונפש הומיה: הפחיתו את האדניות ואת הפטרוניות מהציבור הערבי.

זוהיר בהלול: תתייחסו לציבור הערבי כציבור ערבי לא מחולק ולא משוסע.

זוהיר בהלול: באמת, אני רק מציע הצעה לסדר.

זוהיר בהלול: אל תגידו "נוצרים", "בדואים" ו"ערבים", ורחמנא ליצלן, אינני יודע מה עוד.

זוהיר בהלול: הסיפא של דברי היא שהאקטיביזם החקיקתי ככל שמדובר בחופש הביטוי והדמוקרטיה לערבים צריך להיות במינון נכון ושפוי.

זוהיר בהלול: תודה רבה.

ניסן סלומינסקי: תודה.

ניסן סלומינסקי: חבר הכנסת עודד פורר, בבקשה.

עודד פורר: אני חייב לומר שההתנגדות שמגלים כאן

עודד פורר: היושבים לשמאלי בנושא תיקון הצעת החוק הזאת היא פשוט תמוהה.

עודד פורר: היא תמוהה כי זאת הצעת חוק מאוד מצומצמת, נוגעת ממש בפינצטה רק במי שנמצא בתוך הצבא - -

יואב קיש: לצערי.

עודד פורר: - - מי שכבר נמצא בתוך השירות; ומחילים גם על מי שהתנדב לשירות את אותם הכללים שמחילים על מי שגויס לשירות מכוח גיוס חובה.

עודד פורר: על כן אני לא מצליח להבין את המהומה שאתם מעוררים פה.

עודד פורר: אני חייב לומר שההתנגדות הזאת רק חושפת את העובדה שההתנגדות היא לא עקרונית ולא עניינית, אלא נובעת מהעניין שצריך להמשיך ולהסית.

עודד פורר: עושים את זה תוך כדי שימוש במילים כמו "שוויון".

עודד פורר: מצד אחד כשאתה אומר "שוויון" אתה אומר, אל תראה את כולם כמקשה אחת.

עודד פורר: יש עדות כאלה ועדות כאלה ותרבות כזאת ותרבות כזאת.

עודד פורר: מה לעשות, התרבות המוסלמית, התרבות הדרוזית והתרבות הנוצרית – כל אחד עם תרבותו.

אוסאמה סעדי: יש תרבות אחת – תרבות ערבית.

אוסאמה סעדי: תפסיק לפלג.

עודד פורר: יש יהודים שהם יהודים ערבים שעלו ממדינות ערב, ויש נוצרים שהם נוצרים ערבים, ויש מוסלמים ערבים, ויש דרוזים.

עודד פורר: בוא נשמע מה חווים אותם חבר'ה שמשרתים בצה"ל; אותם נוצרים שכשהם באים ליישובים שלהם חלקם סופגים אלימות.

עודד פורר: אני לא שמעתי את אוסאמה מגנה את האלימות שנוקטים נגד אותם חיילים נוצרים.

עודד פורר: יש לך הזדמנות עכשיו לגנות את האלימות נגד החיילים הנוצרים שמשרתים בצה"ל - -

אוסאמה סעדי: יש חוק, שישנו את החוק.

עודד פורר: לכן, לצערי - -

זוהיר בהלול: רק רגע.

זוהיר בהלול: אני אומר לך, אדוני היושב-ראש, כל מי שתוקף אנשים הוא בוודאי בן-אדם מוקצה מחמת מיאוס.

זוהיר בהלול: מה זאת אומרת?

זוהיר בהלול: אנחנו לא בני אדם?

זוהיר בהלול: זאת דמוניזציה זולה של מר פורר.

עודד פורר: בוא תשאל את חברך שיושב לימינך האם הוא מגנה את האלימות הזאת.

עודד פורר: יש לו הזדמנות עכשיו.

ניסן סלומינסקי: עודד, עודד.

עודד פורר: אני שמח לשמוע את מה שאתה אומר.

עודד פורר: אני גם אראה לך תמונות של האנשים - - -

אוסאמה סעדי: פנו למשטרה?

ניסן סלומינסקי: עודד.

עודד פורר: ודאי פנו למשטרה.

עודד פורר: אני אספר יותר מזה, אדוני היושב-ראש:

עודד פורר: יש ערבים נוצרים שמתגייסים לצה"ל מהפחד שלהם מה יעוללו להם בתוך היישובים כדי שיהיה להם נשק.

עודד פורר: הם יודעים מה קורה בתוך היישובים הערביים האלה, לצערי, ואיך מוסלמים נוהגים בנוצרים במדינת ישראל.

עודד פורר: אתה יכול להסתכל רק על המספרים.

אוסאמה סעדי: פתאום הפכת להיות מומחה לערבים?

ניסן סלומינסקי: אוסאמה.

אוסאמה סעדי: - - - תפסיק - - - זה הכול קשקוש מה שאתה מדבר.

ניסן סלומינסקי: אוסאמה, בבקשה, תן לעודד לסיים.

עודד פורר: בוא תסביר לי את מספר הנוצרים בבית לחם מאז שהרשות הפלסטינית שולטת שם.

ניסן סלומינסקי: לא, עזבו.

עודד פורר: לצערי, זאת הצעת חוק באמת מצומצמת.

עודד פורר: בסופו של דבר העניין הזה צריך לחול גם על נושא השירות הלאומי או האזרחי.

עודד פורר: כל אזרחי ישראל צריכים להיות בשירות לאומי, שירות אזרחי או שירות צבאי – כל אחד כפי כוחו ויכולתו לתרום כאן לחברה.

עודד פורר: אם רוצים ליהנות מהזכויות כאן – גם לקחת על עצמנו את החובות האזרחיות של כל אחד ואחת מאתנו.

עודד פורר: לא מפתיע אותי שיושב פה נציג שלא מגנה את האלימות - -

ניסן סלומינסקי: עודד, עודד.

יואב קיש: בסדר, עזוב.

אוסאמה סעדי: - - אז למרות שהצעת החוק הזאת לא מלאה, ועדיין נוגעת בחלק מאוד מצומצם, ראוי שכל חברי הבית יתמכו בה, בוודאי מפלגה שקוראת לעצמה "המחנה הציוני".

ניסן סלומינסקי: תודה.

ניסן סלומינסקי: חבר הכנסת יואב קיש, בבקשה.

יואב קיש: חברי עודד אמר את זה בצורה הכי ברורה: מדובר על חוק שמטפל בחיילים שכבר משרתים בצה"ל שהתנדבו לצבא.

יואב קיש: עקב לקונה בהגדרה הכנסנו גם את הנושא שמי שמשרת לאחר שהתנדב נכנס למקום הזה, והוא יהיה מוגן גם בפני הסתה או שידול לעריקה.

יואב קיש: בעניין הזה, אני מצטער, אני לא יכול להבין את ההתנגדות שלכם.

יואב קיש: אני הלכתי למקום הכי מצומצם הזה בדיוק כדי שלא תגידו לי שאני עוקף את הוויכוח בחברה הערבית.

יואב קיש: לדעתי, גם על מתנדבים לפני גיוס זה צריך להיות, אבל אמרתי, אני שם את זה בצד.

יואב קיש: בחברה הערבית אני רואה מגמות של השתלבות, רוצים לקחת חלק, רוצים להיות אזרח ישראלי שווה זכויות לכל דבר.

יואב קיש: את אותם אנשים אני אחזק, ואני אשמור עליהם ואעשה כל מה שאני יכול לעשות פה בכנסת הזאת.

יואב קיש: והחוק הזה עושה את זה.

יואב קיש: מצד שני יש גם אנשים שקוראים לעצמם "פלסטינים" ובוחרים באלימות ולפעמים גם בטרור.

יואב קיש: ראינו את זה גם בתל-אביב עם מה שקרה בפיגוע בבר שביצע אותו ערבי ישראלי.

יואב קיש: אנחנו רואים את הדברים האלה, ובהם נילחם בכל הכוח.

יואב קיש: אני אומר לכם את זה פה על השולחן הזה.

יואב קיש: מי שיפעל נגדנו אנחנו נפעל נגדו בכל הכוח.

יואב קיש: מי שאתנו – אני אהיה הראשון שאלחם את מלחמתו לשוויון.

זוהיר בהלול: אני מוחה על הדברים.

זוהיר בהלול: זאת מלחמה משותפת של כולנו.

יואב קיש: אוקיי.

יואב קיש: אני מכבד את ההערה.

אוסאמה סעדי: אבל זה לא החוק הזה.

ניסן סלומינסקי: נצביע על החוק.

ניסן סלומינסקי: מי בעד הצעת חוק העונשין (תיקון – הסתה להשתמטות נגד מי שמתנדב לשירות בכוח מזוין), התשע"ה-2015?

ניסן סלומינסקי: מי נגד?

ניסן סלומינסקי: מי נמנע?

יואב קיש: חבר הכנסת מקלב, אתה מצביע?

ניסן סלומינסקי: כן, הוא מצביע.

אורי מקלב: אחרי המילים הברורות של חבר הכנסת קיש שמדובר על דבר מאוד מצומצם אני מצביע.

אורי מקלב: אחרת הייתה לו בעיה לא רק איתכם, גם אתנו.

ניסן סלומינסקי: מסכים.

ניסן סלומינסקי: לכן שינינו את זה.

ניסן סלומינסקי: הצבעה

ניסן סלומינסקי: נגד – מיעוט

ניסן סלומינסקי: הצעת החוק אושרה.

ניסן סלומינסקי: בעד- 3, נגד- 2.

ניסן סלומינסקי: אין נמנעים.

ניסן סלומינסקי: החוק אושר.

<ניצן רוזנברג: אני רק רוצה לציין שבעינינו מבחינה משפטית אין פה לקונה, אבל החוק באמת מגיע להבהיר.

ניסן סלומינסקי: זאת לקונה אם זה לא כתוב.

ניסן סלומינסקי: עכשיו זה כבר לא יהיה לקונה.

ניסן סלומינסקי: יואב, יישר כוח.

ניסן סלומינסקי: תודה, הישיבה נעולה.